Výsledky verejnej obchodnej súťaže vyhlásenej dňa 25. 02. 2010 na uzatvorenie zmluvy na prenájom nebytových priestorov na Vyšehradskej 29 v Bratislave

Do verejnej obchodnej súťaže na „Uzatvorenie zmluvy na prenájom nebytových priestorov na Vyšehradskej 29  v Bratislave“ zapísaných na LV č. 3151 v k. ú. Petržalka, súpisné číslo 3014 o celkovej ploche 86,39 m2  bola doručená jedna obálka.
	
Na prenájom nebytových priestorov sa do súťaže prihlásil jeden uchádzač:
Gabriel Kovács, Popradská 3/A, 821 06  Bratislava.  Obálka bola doručená dňa  15. 03. 2010 
o 11,58 hod..

Uchádzač   nesplnil podmienky súťaže.
- uchádzal sa o prenájom nebytového priestoru na Vyšehradskej 29 na účely predaja chovateľských potrieb (napr. krmiva pre psov, mačky, príslušenstva,...).
- nájomné ponúkol vo výške 50,00 €/ m2/rok plochy nebytového priestoru.   

Komisia vyhodnotila ponuku a konštatovala, že uchádzač nesplnil podmienky verejnej obchodnej súťaže. Do súťaže predložil návrh, ktorého obsah nezodpovedal súťažným podmienkam určeným v bodoch a) – e) v časti I. Predmet súťaže, (obchodná činnosť nebola predmetom súťaže). Z uvedeného dôvodu komisia návrh odmietla.

									

Za správnosť výpisu zo zápisnice: Alena Šebeková

V Bratislave 17. 03. 2010